Et nyt kunstprojekt blev i dag skudt i gang. Projektet hedder "Wall crawl Aalborg" og har givet internationale kunstnere mulighed for at pryde 10-15 gavle rundt omkring i Aalborg med kæmpe malerier.

Fremover kan borgere og forbipasserende nyde synet af et 10 meter højt maleri på gavlen overfor blodbanken Aalborg på Urbansgade. Det er vel at mærke gratis, for maleriet er pynt til hele byen. - Vi bliver nødt til at få kunsteb ud i lyset. Vi bliver nødt til at få lavet Aalborg med et udtryk, der gør, at folk får lyst til at komme og besøge Aalborg, fordi vi kan noget andet, siger ejer af Galerie Wolfsen, Kent Wolfsen. En af de helt store kunstnere er El Mac, der kommer fra Los Angeles, han maler alle sine malerier på spraymaling, og har gjort det siden han var ganske ung. - Der har været god feedback og god respons fra folk og det betyder meget, det betyder, at jeg gør noget rigtigt, siger El mac. Udstillingen løber frem til den 8. juni på Galerie Wolfsen, mens gavl-malerierne er uden udløbsdato.